odbor starostlivosti o životné prostredie	
Štefánikova trieda 69, 949 01 Nitra	

č. s.: OU-NR-OSPZ3-2021/003832-03/F49                                      	V Nitre, dňa: 22. 01. 2021

V E R E J NÁ  V Y H L Á Š K A

R o z h o d n u t i e

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia (ďalej len OÚ Nitra),  ako  príslušný  správny  orgán  podľa  ust. § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej vodnej správy podľa ust. § 61 zákona      č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) a ako špeciálny stavebný úrad podľa ust. § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v súlade s ustanoveniami zák. č. 71/1967 Zb. o správnom konaní (správny poriadok) v znení neskorších predpisov 

vydáva

stavebníkovi:

Mesto Nitra, Štefánikova tr. 60, 950 06 Nitra

p o v o l e n i e

na vybudovanie vodnej stavby podľa § 26 ods. 1 vodného zákona v súčinnosti s § 66 stavebného zákona

„Rekonštrukcia vnútroblokov Za Ferenitkou 19-29 a Wilsonovo nábrežie 32-34 – I.etapa“

V rozsahu:
Stavebné objekty:
•	SO 501 Odvodnenie územia
o	 Stoka „Z1“
•	PVC DN300 dl. 160,15 m
•	PVC DN200 dl. 41,5 m
•	PVC DN150 dl. 20,5 m
o	 Stoka „Z1-1“
•	PVC DN300 dl. 81,5 m
•	PVC DN200 dl. 12,1 m
•	PVC DN150 dl. 15,7 m
o	ORL

na par. č:  
•	1675/1, 1675/4, 1653 parc. registra „C“, k. ú. Nitra – vlastníkom pozemku žiadateľ na základe LV č. 3681
•	1675/2, 1675/3, 1675/5, 1654/4 parc. registra „C“, k. ú. Nitra – vlastníkom pozemkov je Rímskokatolícka cirkev Biskupstvo Nitra na základe LV č. 3318 – súhlas vlastníka pozemku

účel stavby:	odvádzanie vôd z povrchového odtoku
charakter stavby:	trvalá
druh stavby: 	líniová vodná stavba  
 
Obec Dolné Lefantovce ako príslušný stavebný úrad podľa § 120 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov udelila súhlas k vydaniu stavebného povolenia špeciálnemu stavebnému úradu pre vodnú stavbu „Rekonštrukcia vnútroblokov Za Ferenitkou 19-29 a Wilsonovo nábrežie 32-34 – I.etapa“, súčasne v tomto stanovisku Obec Dolné Lefantovce uviedla, že podľa  § 39a ods. 3 písm. d) stavebného zákona sa územné rozhodnutie pre navrhovanú akciu nevyžaduje.  
     
Podmienky povolenia: 

I. všeobecné:

1.	Stavebníkom bude Mesto Nitra, Štefánikova tr. 60, 950 06 Nitra
2.	Stavba bude uskutočnená podľa dokumentácie overenej špeciálnym stavebným úradom         vo vodoprávnom konaní, vypracovanej projektantom: Ing. Zita Oremusová, 12/2018.
3.	Stavba bude realizovaná dodávateľsky.
4.	Stavebník oznámi vybraného dodávateľa stavby, orgánu štátnej vodnej správy, v termíne      do 15 dní odo dňa jeho vybratia a predloží doklad o jeho odbornej spôsobilosti.
5.	Stavebník zabezpečí pred začatím stavby vytýčenie jej priestorovej polohy právnickou alebo fyzickou  osobou, oprávnenou vykonávať geodetické a kartografické práce.
6.	Pred zahájením výkopových prác, zabezpečiť u správcov vytýčenie existujúcich podzemných vedení.
7.	Na stavbe musí byť k dispozícii právoplatné stavebné povolenie a dokumentácia overená v stavebnom konaní. 
8.	Stavebník oznámi orgánu štátnej vodnej správy termín začatia stavebných prác.
9.	Prerokovať s tunajším úradom zmeny projektu, ktoré by sa ukázali v priebehu výstavby nutné        a v značnej miere by menili technické riešenie alebo majetkovo právne vzťahy.
10.	Škody spôsobené počas výstavby nahradiť v zmysle platných právnych predpisov.
11.	Stavebník je povinný viesť stavebný denník.
12.	Stavebník je povinný umožniť povereným orgánom vstup na stavbu za účelom vykonania štátneho stavebného dohľadu.
13.	Pri uskutočnení stavby dodržať ustanovenia § 48 až § 53 stavebného zákona, všetky súvisiace platné právne predpisy a všetky príslušné Slovenské technické normy (STN).
14.	Výkopové práce v ochrannom pásme všetkých podzemných vedení je nutné vykonávať ručne,                   pri križovaní a súbehu s nimi dodržať podmienky STN 73 6005 – Priestorová úprava vedení technického vybavenia.
15.	Po ukončení stavby, pozemky dotknuté výstavbou dať do pôvodného stavu.
16.	Pred dokončením stavby, požiada stavebník oprávnenú organizáciu alebo osobu o geodetické    zameranie stavby.
17.	Stavba nesmie byť začatá skôr, ako vodoprávne povolenie nadobudne právoplatnosť              (§ 52 zákona č. 71/1967 Zb.). Vodoprávne povolenie stráca platnosť, ak sa so stavbou nezačne do dvoch rokov odo dňa, kedy nadobudlo právoplatnosť.

II. vyplývajúce z vyjadrení obce, správcov inžinierskych sietí, dotknutých orgánov štátnej správy a dotknutých organizácií:

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OH
	list č. OU-NR-OSZP3-2019/016961-F43 zo dňa 06. 03. 2019

•	Odpady vzniknuté pri výstavbe investície predovšetkým zhodnotiť alebo odovzdať na zhodnotenie, pokiaľ nie je možné alebo účelné zhodnotenie odpadov, ktoré vzniknú pri realizácii investície, je potrebné zabezpečiť ich zneškodnenie oprávneným subjektom ( § 14 ods. 1 zák. č. 79/2015 Z. z. o odpadoch a o zmene a doplnení niektorých zákonov a v znení neskorších predpisov)
•	Pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva.
•	Pri výstavbe zabezpečiť, aby nedochádzalo k zmiešavaniu stavebného odpadu s odpadmi kategórie „nebezpečný“ (napr. obaly z farieb, tmelov, ...) a s komunálnymi odpadmi (riešiť pristavením vhodných nádob alebo vriec pre komunálny odpad počas výstavby objektu).
•	Ku kolaudačnému konaniu je potrebné vyjadrenie v zmysle § 99 ods. 1 písm. b) bod 5 
zákona č. 79/2015 Z. z. o odpadoch. K žiadosti o vydanie vyjadrenia žiadateľ predloží doklady o množstve a spôsobe nakladania s odpadmi produkovanými počas realizácie stavby.

Mesto Nitra, ÚHA
	list č. 9035/2019 zo dňa 03. 07. 2019

•	V zmysle zákona č. 543/2002 o ochrane prírody a krajiny v znení neskorších predpisov je stavebník povinný požiadať o vydanie súhlasu na výrub Útvar hlavného architekta MsÚ – referát urbanizmu a architektúry.
•	Na nezastavaných plochách žiadame riešiť výsadbu zelene podľa samostatného projektu sadových úprav odsúhlaseného Útvarom hlavného architekta.
•	Hracie prvky a ich osadenie musí spĺňať predpisy príslušnej STN. Výber hracích prvkov odsúhlasiť budúcim správcom Odborom komunálnych činností a životného prostredia MsÚ Nitra.
•	K stavebnému konaniu predložiť odsúhlasený návrh trvalého a dočasného dopravného značenia.
•	Pred zásahom do miestnej komunikácie je potrebné požiadať v zmysle cestného zákona č. 135/61 Zb. o povolenie na zvláštne užívanie miestnej komunikácie.
•	Vnútroareálové osvetlenie odsúhlasiť so správcom ELCOMP s.r.o. Nitra.
•	Pred zahájením zemných prác je stavebník povinný vyžiadať si vytýčenie všetkých jestvujúcich inžinierskych sietí.
•	Investor zabezpečí porealizačné zameranie zrealizovanej stavby a zrealizovaných IS. Porealizačné zameranie odovzdá v digitálnej forme na magnetickom médiu vo CAD formáte (.dwg, .dgn) na odd. UaA – MsÚ v Nitre. Potvrdenie o odovzdaní zamerania v digitálnej forme stavebník predloží stavebnému úradu ku kolaudačnému konanie
    
Krajský pamiatkový úrad v Nitre
     	 list č. KPUNR-2019/6217-7/36969/BNC zo dňa 14. 05. 2019

•	V prípade zistenia archeologického nálezu nálezca alebo osoba zodpovedná za vykonávanie prác podľa ustanovenia § 40 ods. 2 a 3 pamiatkového zákona oznámi nález najneskôr na druhý pracovný deň Krajskému pamiatkovému úradu Nitra a nález ponechá bezo zmeny až do obhliadky Krajským pamiatkovým úradom Nitra alebo ním poverenou odborne spôsobilou osobou, najmenej však tri pracovné dni odo dňa ohlásenia. Do vykonania obhliadky je nálezca povinný vykonať všetky nevyhnutné opatrenia na záchranu nálezu, najmä zabezpečiť ho  proti poškodeniu, znehodnoteniu, zničeniu a odcudzeniu. Archeologický nález môže vyzdvihnúť a premiestniť z pôvodného miesta a z nálezových súvislostí iba oprávnená osoba metódami archeologického výskumu. 
 
Západoslovenská vodárenská spoločnosť, a.s.
     	 list č. 40858-2019 zo dňa 04. 06. 2019

•	V záujmovom území navrhovanej stavby sa nachádzajú inžinierske siete v prevádzke Západoslovenskej vodárenskej spoločnosti a.s. OZ Nitra (ďalej IS).
•	Pred realizáciou stavby požadujeme existujúce IS vytýčiť odbornými pracovníkmi OZ Nitra, na základe objednávky podanej stavebníkom za odplatu.
•	Pri súbehu a križovaní s IS žiadame dodržať odstupové vzdialenosti v zmysle STN EN 805, STN EN 752, vrátane STN 73 6005, zároveň žiadame dodržať ochranné pásmo IS v zmysle §19 Zákona č. 442/2002 Z.z..
•	K zemným prácam v ochrannom pásme IS žiadame prizvať odborných pracovníkov OZ Nitra, v ochrannom pásme IS požadujeme realizovať ručný výkop.
•	V zmysle kanalizačného poriadku mesta Nitra požadujeme dodržať všetky limitné hodnoty určené pre vypúšťanie odpadových vôd do verejnej kanalizácie.
•	Všetky zariadenia a príslušenstvo IS, majúce vzťah k terénu resp. pozemnej komunikácii, požadujeme prispôsobiť novej úrovni povrchu terénu.
•	Žiadame byť prizvaní k odovzdaniu staveniska.
•	Stavebník je povinný s OZ Nitra uzatvoriť Zmluvu o odvádzaní vôd z povrchového odtoku (zrážkové vody) do verejnej kanalizácie.

SPP – distribúcia, a. s.
	list č. TD/NS/0155/2019/Ch zo dňa 30. 05. 2019

•	Pred realizáciou zemných prác a/alebo pred začatím vykonávania iných činností, je stavebník povinný požiadať SPP-D o presné vytýčenie existujúcich plynárenských zariadení na základe písomnej objednávky, ktorú je potrebné zaslať na adresu: SPP - distribúcia, a.s., Sekcia údržby, Mlynské Nivy 44/b, 825 11 Bratislava, alebo elektronicky, prostredníctvom online formuláru zverejneného na webovom sídle SPP-D (www.spp-distribucia.sk),
•	V záujme predchádzaniu poškodenia plynárenského zariadenia, ohrozenia jeho prevádzky a/alebo prevádzky distribučnej siete, SPP-D vykonáva bezplatne vytyčovanie plynárenských zariadení do vzdialenosti 100m,
•	Stavebník je povinný oznámiť začatie prác v ochrannom pásme plynárenských zariadení zástupcovi prevádzkovateľa SPP-D (p. Jozef Árendás, email: jozef.arendas@spp-distribucia.sk) najneskôr 7 dní pred zahájením plánovaných prác. 
•	stavebník je povinný zabezpečiť prístupnosť plynárenských zariadení počas realizácie činností z dôvodu potreby prevádzkovania plynárenských zariadení, najmä výkonu kontroly prevádzky, údržby a výkonu odborných prehliadok a odborných skúšok opráv, rekonštrukcie (obnovy) plynárenských zariadení,
•	stavebník je povinný umožniť zástupcovi SPP-D vstup na stavenisko a výkon kontroly realizácie činnosti v ochrannom pásme plynárenských zariadení,
•	stavebník je povinný realizovať zemné práce vo vzdialenosti menšej ako 1,0 m na každú strany od obrysu existujúcich plynárenských zariadení v súlade s STN 73 3050 až po predchádzajúcom vytýčení plynárenských zariadení výhradne ručne bez použitia strojových mechanizmov,  
•	ak pri výkopových prácach bolo odkryté plynárenské zariadenie, je stavebník povinný kontaktovať pred zasypaním výkopu zástupcu SPP-D na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
•	prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D,
•	odkryté plynovody, káble, ostatné inžinierske siete musia byť počas odkrytia zabezpečené proti poškodeniu,
•	stavebník nesmie nad trasou plynovodu realizovať také terénne úpravy, ktoré by zmenili jeho doterajšie krytie a hĺbku uloženia, v prípade zmeny úrovne terénu požadujeme všetky zariadenia a poklopy plynárenských zariadení osadiť do novej úrovne terénu,
•	každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel.č. : 0850 111 727,
•	upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podľa § 286, alebo § 288 zákona č. 300/2005 Z.z. Trestný zákon, 
•	stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedené v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 702 01, TPP 702 02, TPP 906 01, TPP 700 02 
•	stavebník je povinný rešpektovať a zohľadniť existenciu plynárenských zariadení a/alebo ich ochranných a/alebo bezpečnostných pásiem,
•	stavebník je povinný pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 73 6005 a TPP 906 01,
•	stavebník nesmie v ochrannom pásme plynárenských zariadení v zmysle §79 a §80 Zákona o energetike umiestňovať nadzemné stavby, kontrolné šachty, trvalé porasty apod.

Západoslovenská distribučná, a.s.
	list zo dňa 08. 03. 2019

•	Požadujeme dodržanie ochranného pásma všetkých VVN, VN a NN vedení definovaných podľa §43 Zákona o energetike č. 251/2012 Z.z. a o zmene a doplnení niektorých zákonov, s ktorými osoby a mechanizmy vykonávajúce práce súvisiace so stavebnými prácami danej stavby môžu prísť do styku. Zodpovedná osoba na stavbe je povinná vykonať poučenie (oboznámenie) všetkých osôb vykonávajúcich činnosť, alebo zdržujúcich sa na stavbe, o pravidlách bezpečnosti práce v blízkosti VVN, VN a NN vedení.

Slovak Telekom, a.s.
	list č. 6611914108 zo dňa 21. 05. 2019 

V prípade, že zámer stavebníka, pre ktorý podal uvedenú žiadosť, je v kolízii so SEK Slovák Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sietí, je stavebník po konzultácii so zamestnancom Slovák Telekom,a.s. povinný zabezpečiť:
•	Ochranu alebo preloženie sietí v zmysle konkrétnych podmienok určených zamestnancom Slovák Telekom.a.s.,
•	Vypracovanie projektovej dokumentácie v prípade potreby premiestnenia telekomunikačného vedenia,
•	Odsúhlasenie projektovej dokumentácie v prípade potreby premiestnenia telekomunikačného vedenia,
•	V lokalite predmetu Vašej žiadosti je oprávnený vykonávať práce súvisiace s preložením sietí (alebo vybudovaním telekomunikačnej prípojky) iba zmluvný partner: Ladislav Zlievsky, zlievsky@zyry.sk, 0907 877907,
•	UPOZORNENIE: V káblovej ryhe sa môže nachádzať viac zariadení (káble, potrubia) s rôznou funkčnosťou.
Pri akýchkoľvek prácach, ktorými môžu byť ohrozené alebo poškodené zariadenia, je žiadateľ povinný vykonať všetky objektívne účinné ochranné opatrenia tým, že zabezpečí:
•	Pred začatím zemných prác vytýčenie a vyznačenie polohy zariadení priamo na povrchu terénu,
•	Preukázateľné oboznámenie zamestnancov, ktorí budú vykonávať zemné práce, s vytýčenou a vyznačenou polohou tohto zariadenia a tiež s podmienkami, ktoré boli na jeho ochranu stanovené,
•	Upozornenie zamestnancov vykonávajúcich zemné práce na možnú polohovú odchýlku ± 30 cm skutočného uloženia zariadenia od vyznačenej polohy na povrchu terénu,
•	Upozornenie zamestnancov, aby pri prácach v miestach výskytu vedení a zariadení pracovali s najväčšou opatrnosťou a bezpodmienečne nepoužívali nevhodné náradie (napr. hĺbiace stroje),
•	Aby boli odkryté zariadenia riadne zabezpečené proti akémukoľvek ohrozeniu, krádeži a poškodeniu vo vzdialenosti 1,5 m na každú stranu od vyznačenej polohy zariadenia,
•	Zhutnenie zeminy pod káblami pred jeho zakrytím (zasypaním),
•	Bezodkladné oznámenie každého poškodenia zariadenia na telefónne číslo12129,
•	Overenie výškového uloženia zariadenia ručnými sondami (z dôvodu, že spoločnosť Slovak Telekom, a.s. a DIGI SLOVAKIA, s.r.o. nezodpovedajú za zmeny priestorového uloženia zariadenia vykonané bez ich vedomia),
•	UPOZORNENIE: V prípade, že počas výstavby je potrebné zvýšiť, alebo znížiť krytie tel. káblov je toto možné vykonať len so súhlasom povereného zamestnanca ST,
V prípade požiadavky napojenia lokality, resp. objektu, na VSST (verejná sieť ST) je potrebné si podať žiadosť o určenie bodu napojenia, (www.telekom.sk).
Žiadame dodržať platné predpisy podľa STN 73 6005 pre priestorovú úpravu vedení v plnom rozsahu.

ELcomp s.r.o.
	list č. 107/19 zo dňa 22. 05. 2019 

•	Svietidlá musia byť od firmy Philips a musia obsahovať systém ovládania a regulácie CITYTOUCH. (je v predloženom projekte).
•	Pred zasypaním káblov VO žiadame prizvať pracovníkov ELcomp s.r.o. (0902 927 722) na kontrolu uloženia.
•	K osádzaniu stožiarov žiadame prizvať pracovníkov ELcomp s.r.o. (0902 927 722)
•	Pripojenie na existujúce obvody zabezpečuje firma ELcomp s.r.o. na základe objednávky od stavebníka. (0902 927 722)

SATRO
	list č. 0527V2019B-2 zo dňa 27. 05. 2019 

•	Preukázateľne oboznámiť pracovníkov vykonávajúcich zemné práce s vytýčenou trasou
•	Dodržiavať priestorové normy, pri výkope v ochrannom pásme našich sietí nepoužívať strojové mechanizmy
•	V prípade odkrytia podzemných sietí, tieto zabezpečiť proti previsu a poškodeniu
•	V prípade nutnosti prekládky časti sietí je tak možné urobiť po vzájomnej dohode, pričom všetky náklady s tým spojené idú na ťarchu objednávateľa

Povinnosti investora:

1.	Oznámiť orgánu štátnej vodnej správy začiatok a ukončenie stavebných prác.
2.	Zmeny, ktoré by sa ukázali v priebehu výstavby ako nutné a v značnej miere by menili technické riešenie, je potrebné vopred prerokovať s tunajším úradom.
3.	Nahradiť škody spôsobené pri výstavbe a prevádzke vodnej stavby, v zmysle ustanovení Občianskeho zákonníka.
4.	Po vybudovaní vodnej stavby stavebník požiada orgán štátnej vodnej správy o kolaudáciu a uvedenie stavby do užívania.
5.	Na kolaudačnom konaní predložiť: 
•	Atesty použitých výrobkov a materiálov (v zmysle zák. č. 436/2001 Z. z. o technických požiadavkách na výrobky a o posudzovaní zhody a o zmene a doplnení niektorých zákonov), doklady o výsledkoch predpísaných skúšok v zmysle platných STN, doklady o spôsobilosti prevádzkových zariadení na plynulú a bezpečnú prevádzku.
•	Doklad o nakladaní so vzniknutým odpadom počas výstavby resp. doklad o zhodnotení alebo zneškodnení vzniknutého odpadu počas realizácie uvedenej investície.
•	Plán skutočného vyhotovenia stavby.
•	Porealizačné zameranie stavby vypracované oprávneným geodetom, predložiť                        na kolaudačnom konaní.
6.	Na kolaudácii predložiť prevádzkový poriadok vodnej stavby.                   	

Všeobecné  ustanovenia:

1.	Práva a povinnosti vyplývajúce z povolenia, ktoré bolo vydané na účel spojený s užívaním určitého nehnuteľného majetku prechádzajú na ďalšieho nadobúdateľa, prípadne užívateľa, pokiaľ tento majetok bude slúžiť svojmu účelu. Ďalší  nadobúdatelia, prípadne užívatelia sú povinní oznámiť orgánu štátnej vodnej správy, že došlo k prevodu majetku, s ktorým bolo spojené povolenie a to do dvoch mesiacov od jeho uskutočnenia,  v súlade s ust. § 22 ods. 1 zákona o vodách.
2.	Tunajší úrad môže udelené povolenie zmeniť, alebo zrušiť z vlastného podnetu, alebo na návrh po vykonanom konaní podľa § 24 zákona o vodách, ak by to vyžadoval iný, dôležitejší záujem.

Rozhodnutie o námietkach účastníka konania:

	Na vodoprávnom konaní účastníci konania nevzniesli žiadne námietky ani pripomienky.

O d ô v o d n e n i e

	Stavebník: Mesto Nitra, Štefánikova tr. 60, 950 06 Nitra požiadal dňa 27. 03. 2020 tunajší úrad o vydanie povolenia podľa § 26 zákona o vodách na vodnú stavbu „Rekonštrukcia vnútroblokov Za Ferenitkou 19-29 a Wilsonovo nábrežie 32-34 – I.etapa“  
v rozsahu stavby:
•	SO 501 Odvodnenie územia

Projektová dokumentácia pre stavebné povolenie rieši vybudovanie dažďovej kanalizácie v rámci stavby „Rekonštrukcia vnútroblokov Za Ferenitkou 19-29 a Wilsonovo nábrežie 32-34 – I.etapa“ v meste Nitra.

OÚ Nitra oznámil začatie vodoprávneho konania uvedenej stavby listom č. s.: OU-NR-OSZP3-2020/019165-04/F49 zo dňa 13. 11. 2020 doporučene všetkým jemu známym účastníkom konania a dotknutým orgánom formou verejnej vyhlášky. Táto vyhláška bola vyvesená na tunajšom úrade od 20. 11. 2020 do 07. 12. 2020, na webovom sídle tunajšieho úradu od 20. 11. 2020 do 07. 12. 2020 a na úradnej tabuli mesta Nitra od 01 12. 2020 do 16. 12. 2020. V týchto termínoch neboli podané na tunajší úrad žiadne námietky ani pripomienky.
  
Keďže boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, tunajší úrad vyššie uvedeným listom súčasne upustil od miestneho zisťovania a ústneho pojednávania. 

V rámci tohto stavebného konania boli doložené nasledovné doklady:
•	Žiadosť o vydanie stavebného povolenia
•	Projektová dokumentácia
•	Súhlas podľa § 120 zákona č. 50/1976 o územnom plánovaní a stavebnom poriadku v znení neskorších predpisov
•	Výpis z katastra nehnuteľností
•	Kópia katastrálnej mapy
•	Súhlasné stanovisko Rímskokatolíckej, biskupstvo Nitra
•	Stanovisko Mesta Nitra, ÚHA
•	Stanovisko Krajského pamiatkového úradu Nitra
•	Vyjadrenie Regionáneho úradu verejného zdravotníctva Nitra
•	Vyjadrenie – ZsVS, a.s.
•	Vyjadrenie – SPP-distribúcia, a.s.
•	Vyjadrenie – Západoslovenská distribučná, a.s.
•	Vyjadrenie – Slovak Telekom, a.s.
•	Vyjadrenie – Elcomp s.r.o.
•	Vyjadrenie – SATRO
•	Vyjadrenie – Michlovský, spol. s.r.o.
•	Vyjadrenie – ORHaZZ v Nitre
•	Vyjadrenie OU Nitra – odbor krízového riadenia
•	Vyjadrenie OU Nitra OSZP3
a)	Oddelenie štátnej vodnej správy
b)	Oddelenia odpadového hospodárstva
c)	Oddelenie ochrany prírody a krajiny

Nakoľko predložené stanoviská dotknutých orgánov štátnej správy, organizácii a účastníkov konania neboli záporné ani protichodné, tunajší úrad konštatuje, že uskutočnením (ani budúcim užívaním) stavby nie sú pri splnení stanovených podmienok ohrozené vodné pomery ani všeobecné záujmy spoločnosti, ani neprimerane obmedzené resp. ohrozené práva a právom chránené záujmy účastníkov konania.  

Na základe horeuvedeného a predložených dokladov tunajší úrad vyhovel žiadosti tak, ako sa uvádza vo výroku tohto rozhodnutia. 

Nakoľko investorom stavby je Mesto Nitra, v zmysle § 4 ods. 1 zákona č. 145/1995 Z. z. o správnych poplatkoch v znení neskorších predpisov je oslobodená od správnych poplatkov.  

P o u č e n i e

Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní /správny poriadok/ v znení neskorších predpisov a musí byť vyvesené po dobu 15 dní             na úradnej tabuli mesta Nitra, na úradnej tabuli Okresného úradu Nitra a webovom sídle Okresného úradu Nitra. Posledný deň vyvesenia oznámenia je dňom jeho doručenia pre neznámych účastníkov konania.

Proti tomuto rozhodnutiu sa možno odvolať podľa § 53 a § 54  zákona č. 71/1967 Zb. o  správnom konaní (správny zákon) v znení neskorších predpisov v lehote do 15 dní odo dňa jeho doručenia. Odvolanie sa podáva na OÚ Nitra,  Štefánikova tr. 69,  949 01 Nitra. 

Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.

                                                                                                Ing. Jana Latečková 
                                                                                                    Vedúca odboru

Doručuje sa:
Účastníkom konania:
1.	Mesto Nitra, Štefánikova trieda 60, 950 06 Nitra
2.	Rímskokatolícka cirkev Biskupstvo Nitra, Námestie Jána Pavla II. č. 7, 950 50 Nitra
3.	Mesto Nitra – Úradná tabuľa

                                                                                ............................                  ..........................
                                                                                  vyvesené dňa                          zvesené dňa
                                                                                  
                                  Pečiatka a podpis:

4.	Okresný úrad Nitra – webové sídlo              
                                                                   
		............................                  ..........................
                                                                        vyvesené dňa                          zvesené dňa

	Pečiatka a podpis:

5.	  Okresný úrad Nitra - Úradná tabuľa              

                                                                                ............................                  ..........................
                                                                                  vyvesené dňa                          zvesené dňa
                                                                                 
                                Pečiatka a podpis:

Dotknutým orgánom štátnej správy, obci a správcom IS: 
6.	Krajský pamiatkový úrad v Nitre, Námestie J. Pavla II. 8, 949 01 Nitra 
7.	Obec Dolné Lefantovce, Nitrianska 36, 951 45 Dolné Lefantovce
8.	SPP – Distribúcia, a.s., Mlynské nivy 44/b, 825 11  Bratislava
9.	Slovak Telekom, a.s, Bajkálská 28, 817 62 Bratislava
10.	Mesto Nitra, Mestský úrad v Nitre, Útvar hlavného architekta, Štefánikova tr. 60, 950 06 Nitra
11.	Západoslovenská distribučná a.s., Čulenova 6, 816 47 Bratislava
12.	ELcomp s.r.o., Pražská 2, 949 11 Nitra
13.	Západoslovenská vodárenská spoločnosť a.s., Za hydrocentrálou 4, 949 01 Nitra
14.	SATRO s.r.o., Hodonínska 25, 841 03 Bratislava
15.	Projektant: Ing. Zita Oremusová, Biela 9, 949 01 Nitra
16.	OÚ Nitra - k spisu